Harry Stradling

Harry Stradling (født Henry A. Stradling 1. september 1901 i Newark i New Jersey, død 14. februar 1970 i Los Angeles i California) var en amerikansk filmfotograf som arbeidet på over 130 filmer.

Onkelen Walter Stradling og sønnen Harry Stradling jr. var også filmfotografer.

 Karriere 
Etter en oppvekst i Newark jobbet Stradling med torullsfilmer i Hollywood. Han dro deretter til Frankrike og Tyskland i begynnelsen av 1930-årene. Stradling var filmfotograf på flere av Jacques Feyders filmer, blant annet Huset i Marokko (1934), Hertugen søker nattkvarter (1935), Die Klugen Frauen (1936) og En ridder uten rustning (1937). Han jobbet også på andre engelske filmer som Fair Lady (1922) Action for Slander (1937), The Divorce of Lady X (1938), South Riding, The Citadel (1938), Pygmalion (1938), The Lion Has Wings, Jamaica Inn (1939) og Q Planes (1939).

Stradling flyttet til USA i begynnelsen av andre verdenskrig. Alfred Hitchcock hyrte ham til Like barn leker best (1941) og Mistanke (1941). Stradlings fire siste filmer hadde Barbra Streisand i hovedrollen, blant annet musikalen Funny Girl, som han ble nominert til Oscar for. I løpet av karrièren ble Stradling nominert til 14 Oscar-priser, og han vant Oscar for beste kinematografi to ganger for Bildet av Dorian Gray (1945) og My Fair Lady (1964).

Stradling døde under innspillingen av Uglen og pusekatten i Hollywood i California.

 Filmografi (utvalg) 
 1937 – En ridder uten rustning
 1943 – Den menneskelige komedie
 1945 – Bildet av Dorian Gray
 1949 – Så danser vi igjen
 1951 – En sporvogn til Begjær
 1952 – Hans Christian Andersen
 1955 – Guys and Dolls
 1956 – Under kjærlighetens stjerne
 1958 – Min fantastiske tante Mamie
 1959 – Det hendte i Philadelphia
 1961 – Te i Tokio
 1962 – Gypsy
 1964 – My Fair Lady
 1968 – Funny Girl
 1969 – Hello, Dolly!
 1970 – På en klar dag
 1970 – Uglen og pusekatten

 Referanser 

 Eksterne lenker 


Kategori:Filmfotografer fra USA
Kategori:Personer fra Newark
Kategori:Oscar-vinnere (kinematografi)